ค่ะขอสอบถามคุณค่ะ คือหนูฉีดยาคุมกำเนิดแบบ3เดือนค่ะ ฉีดครั้งแรกวันที่10กรกฎาคม2561ครบกำหนดฉีดยาคุมวันที่10ตุลาคม2561แล้วหนูก้อหยุดฉีด2เดือนเพราะมีเลือดออกแต่คุณที่โรงพยาบาลบอกว่ามันเป็นผลข้างเคียงของตัวยาไม่เป็นอะไรหรอกหมดฤทธิ์ยาเดี๋ยวก้อกลับมาเป็นปกติเอง แล้วหนูก้เริ่มฉีดยาคุมอีกครั้งวันที่23ธันวาคม2561ถึงครบกำหนดฉีดยาอีกวันที่23มีนาคม2562เมื่อถึงวันครบกำหนดหนูก้อหยุดมาจนถึงปัจจุบันนี้แต่ก้้้อยังไม่เลือดไหลออกมาทุกวันเป็นทั้งเดือนมันเหมือนเป็นประจำเดือนแต่มันผิดปกติคือมันไหลทุกวัน *สาเหตุที่ฉีดยาคุมครั้งแรกคือเป็นสิวค่ะแล้วก้มีป้าข้างบ้านบอกว่าให้ไปฉีดยาคุมสิวก้อจะลดและก้อป้องกันการท้องก่อนวัยอันควรด้วยค่ะ *สาเหตุที่ฉีดกี่ครั้งคือครั้งที่2คือหนูแต่งงานแต่ยังไม่พร้อมมีน้องค่ะ และ*สาเหตุที่หยุดฉีดยาคุมครั้งที่3เพราะว่าสามีไม่ได้อยู่ด้วยค่ะ
สวัสดีค่ะ หากหยุดยาฉีดคุมกำเนิดมาตั้งแต่ 23 มีนาคม ก็ผ่านมาเกิน 6 เดือนแล้ว ไม่น่าจะมีผลข้างเคียงของยาเหลืออยู่อีกเลือดออกผิดปกติทางช่องคลอดที่เป็นอยู่ อาจจะมีสาเหตุอื่นๆเช่น-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูกแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์และหากยังไม่พร้อมมีบุตรแนะนำปรึกษาแพทย์เรื่องวิธีการคุมกำเนิดที่เหมาะสม ที่ไม่ทำให้เกิดผลข้างเคียงเรื่องเลือดออกผิดปกติทางช่องคลอดค่ะ